તારાપુર: તાલુકાના ઈન્દ્રણજ ગામે આવેલા જૈન ઉપાશ્રયમાં રાત્રીના સુમારે ત્રાટકેલા તસ્કરોએ નકુચા તોડીને અંદર પ્રવેશ કરી ચોરી કરવાનો પ્રયાસ કર્યો હતો જો કે ઉપાશ્રયમાં અગાઉ થયેલી કીંમતી આભૂષણોની ચોરી બાદ કશુંય નહીં મુકવાના લીધેલા બોધપાઠને લઈને તસ્કરોને ફોગટનો ફેરો પડ્યો હતો. ત્રણ તસ્કરો સીસીટીવી કેમેરામાં કેદ થઈ જવા પામ્યા છે. જો કે આ અંગે તારાપુર પોલીસ મથકે હજી સુધી કોઈ ફરિયાદ થવા પામી નથી.